ان الحمد لله تعالى نحمده ونستعين به ونستغفره. ونعوذ بالله تعالى من شرور انفسنا وسيئات اعمالنا. من يهده الله فلا مضل له ومن يضلل فلا هادي له اشهد ان لا اله الا الله وحده لا شريك له. واشهد ان محمدا عبده ورسوله صلى الله عليه واله وسلم
اللهم صلي على محمد وازواجه وذريته وال بيته كما صليت على ال ابراهيم انك حميد مجيد اللهم بارك على محمد وازواجه وذريته وال بيته كما باركت على ال ابراهيم انك حميد مجيد. اما بعد
ان اصدق الحديث كلام الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار. ثم اما بعد لا زلنا ايها الاخوة مع حديس
العجيبة الاسرائيلي في التوكل. وقد اشكل على بعض اخواننا في اللقاء الفائت ارسلوا به رسائل بعض الاخوة بيقول لمازا زهب بالمال ازا كان واثقا في ان المال وصل الى الرجل
انا قلت في المرة اللي فاتت ان هو لو ما كانش واثق ما كانش الفلوس وصلت لو كان عنده نسبة شك كان حصل ايه؟ ما كانتش الفلوس فازاي هو هو يروح يقول له بعد كده خد فلوسك وهو آآ لما هو واسق ان الفلوس راحت له. الحقيقة ان الورع لا يبنى عليه حكم
لا لا ان الورع لا تؤدى به الحقوق وانما تؤدى الحقوق بايه؟ آآ تؤدي الحقوق باليقين. فما ينفعش آآ عشان كده الراجل وداني وما رضيش يقول له زي ما حياتي ان شاء الله في في الحديس بس هو الاخ يعني اه سبقنا في نعم
لا ده هو عنده ثقة ان ان هيوصل الماهر انتهينا. هو مش معتمد على سبب. لا ده هو متوكل عشان كده قال لي ايه في الرواية الاخ محمد بيقول مش ممكن نقول ان هي دي السقة. بحيث الا يرى سبب مش احنا قلنا الثقة ايه؟ اللي هي انسان عين التوكل. ثمرة التوكل
الثقة في الله عز وجل الثقة دي اللي هي ايه؟ الا يرى سببا حاملا ولا ذنبا مهلكا ولا عملا منجيا فممكن الرجل لم يرى سببه. هو في الحقيقة الرجل ده عرج عن السبب ولا هو اتكلم مع ربنا مباشرة؟ ده قال له اللهم ادي حمالتك. مش كده ولا لأ؟ هو ده العجب اللي فيه ان هو كان
قلنا لازم الواحد يبقى مستحضر ان انك لما تؤمن بان الله حي سبحانه وتعالى تبقى مستحضر ربنا معك مش يبقى بالنسبة لك حاجة مش موجودة او شيء بتقدسه انت مش شايفه او مش حاسس ان ان في معاملة لازم يكون في معاملة. عشان كده حصلت المعاملة بينهم. وان شاء
في اسناء الحديس تتضح المسائل اكتر. الاخ بيقول بيقول ممكن حد من اه من مرضى القلوب يزن لما انت بتقول في حديث الجارية ان النبي صلى الله عليه وسلم رأى وجهها متلألأ فيبقى جواز النظر الى الايه؟ الى النساء
هل من الممكن ان يؤخز من هزا الحديس هزا المعنى؟ طب ليه ما يخشش من هزا الحديس هزا المعنى طيب الاخ بيقول ان النبي صلى الله عليه وسلم وهو في مقام الاب للمسلمين وهو محرم لهم جميعا. فله ان ينظر اليهن ولا لا
وله انه يدخل بيتك وانت مش هنا كمان عليه الصلاة والسلام وبها ونعمة وكرامة ونعم عين عليه الصلاة والسلام. مش كده؟ الشيء الثاني انك لازم تاخد بالك من ان الحديس بيقول ايه؟ احسنت. جارية. الجارية دي اللي هي ايه؟ التي لم تبلغ المحيض
والجارية التي لم تبلغ المحيض دي يجوز للرجل ان يغسلها. ولا ما يجوزش؟ يجوز. يجوز كده في الفقه بيقولوا كده ابن قدامة بيقول كده بيقول في المغني وازا بلغت المرأة تسع سنين وقال والعبرة بايه؟ ان تكون
مشتهى. فازا صارت المرأة تشتهى يبقى ما يغسلهاش. ما كنتش يبقى خلاص يبقى مش كده ولا لا هم؟ من خصوصياته عليه الصلاة والسلام ان هو ينظر لا يعني المسألة مش محتاج ان احنا نتكلف نقول كده اصل الخصوصية محتاجة لدليل فعشان كده بردو نفس القضية
كده في الحديس ايه؟ حديس انس رضي الله عنه في الصحيحين ان كانت الجارية لتأخذ بيد رسول الله صلى الله عليه وسلم فتطوف به ازقة المدينة حتى يقضي لها لا حاجة صح؟ آآ يبقى ده جوز فيه مصافحة بقى لا للنساء ولا لأ؟ لكن تقول جاريا لا لم تبلغ الحنس
طيب ده سؤال بره بس رأيته غريبا الاخ بيقول انا في كلية هندسة وعايز اسيب الكلية عشان اطلب العلم بس انا اللي بصرف على اهلي وهم يؤمنون ان احنا ونغطي النفقة بعد كده هو انا المفترض ان انا ما اكنش حاجة في الدنيا عشان ابقى حاجة في العلم
واحنا الكلام ده قلناه هنا كتير دوره على مشايخكم وشوفوا حد فيهم آآ اعدادية ولا كده ولا لا؟ غيري انا طبعا شوفوا شوفوا الناس المتصدرين صحيح هتلاقي يعني يعني وصلت الدنيا احيانا
كل واحد ملتحي بقى طب في واحد ملتحي من كثرة الاطباء في المشايخ مش كده ولا لا؟ والطب دي صعبة جدا لدرجة ان الاخ لما بيخش في طب من كتر دراسته بالانجليزي وتلاقيه اتعوج كل ما يكلمك يكلمك انجليزي. وهو يقول لك اعزرني يعني بعض الاخوة كانوا بيقولوا كده انا طول دراسة انجليزي
صعبة خالص ومع زلك تلاقيه بارع برضه في العلم مش كده ولا لأ؟ آآ همم الرجال تزيل الجبال. دي خدها كده كمقولة لأنه لا يصح هذا الحديث مرفوعا الى النبي عليه
الصلاة والسلام. لكنها مقولة صحيحة. ازا اجتمعت للرجل همة يزيل جبل. ولا يضره. مش كده ولا فكن رجلا في كل باب هو ما فيهاش حاجة يعني خالص. لما تبقى في هندسة ومهندس بارع وعلى النحو الاخر تبقى ايه؟ آآ تبقى شيخ وطالب علم
وحاجة كويسة. وصلنا لحد ما الرجل قلنا بقى موضوع الثقة في الله عز وجل لما آآ رمى الخشبة في الماية. مش كده؟ وثق في الله عز وجل اكثر مما يثق في العبيد اللي شايفهم
بعينه واقفين قدامه على شاطئ البحر. ودي غاية نحتاج ان نصل اليها ايها الاخوة. زي ما بيقولوا بنلح على هزا المعنى ينبغي ان نغتنم ايامنا وليالينا. واحنا دخلنا في الايام الكبار لسه بعض الاخوة جزاه الله خيرا دلوقتي بيذكرنا ان ان ليلة خمستاشر الخميس الجاي
خلاص وبعدين شعبان النهاردة كم؟ تسعة. تصور؟ لسه بيقول شعبان ويا جماعة وخدوا بالكم من شعبان. بقى تسعة. هتبص لنفسك بكرة رمضان. يلا على وزهبت الايام الفاضلة والسوق اللي اتنصب راح وفاز من فاز ربح من ربح وخسر وخسر من خسر فاغتنم
الايام دي الاعداد لشهر رمضان وتوثيق العهد مع الله عز وجل مما كنا عهدناه من قبل ونقضناه في اثناء السنة مش كده قلنا في رمضان اللي فات هنبقى هو رمضان هيبقى طول السنة. وفي السنة خلطنا مع الاسف ربنا يعفو عنا ويغفر لنا جميعا. فجاءك شعبان دي فرصة نعمة من الله عز
عز وجل ان انت ايه؟ ادركت شعبان فاعمل في هذا الشهر كان يسمى بشهر الايه؟ القراء. فمع التصفية وكنا اتكلمنا في رمضان اللي فات يا اخواننا لو تتذكروا ان ايام الحر دي يجتمع على المرء تنقية القلب تماما
في صيام الحر بالزات. عشان كده النبي عليه الصلاة والسلام قال من صام يوما صائفا يعني يوم حر شديد الحرارة وقاه الله عز وجل نار جهنم. يوما صائفا. يعني اشمعنا وكان عبدالله بن عمر يتحرى الايام الحر
ويتحراها ازاي الايام الحر دي؟ حد يعرف يتحراها ازاي؟ طب يصوموا ازاي؟ ما هو اليوم الحار ده بيبان من الساعة عشرة الصبح ولا حاجة من بالليل الفجر احسنت من الصحراء. بتلاقيه في الصحراء مكتوم كده تعرف ان النهاردة
طالع طالع يوم فكان ابن عمر يتحرى زلك ويقوم ايه ويصوم ويصوم هزه هزه الايام ايه موضوع حر ان الحر مرهق للنفس. لما ترهق النفس لما ترهق يفوق القلب. لان احنا قلنا
المرض الوحيد اللي للقلب هو حاجة واحدة. تتفرع منه كل الامراض بقى. ايه هو؟ استيلاء النفس على القلب من كسب سيئة واحاطت به رضيعا. هو اول ما يعمل معصية تروح لنفسه واخدة قلبه بالحضن كده وخلاص. هي اللي توري له وهي اللي تمشيه وهي
اللي بترشده ويبقى ماشي على على حسب هواه. فازا النفس ارهقت عشان كده ارهاق النفس ده مقصود شرعي. اهو ده ده حديس من الاحاديس مقصود مقصود شرعي بقصده. يعني بحسبه. مش مش الارهاق التصوف مسلا اللي هو كان بيقعد ياكل
قل يوزن الاكل قد ايه لحد ما بعضهم ما بقاش قادر يقف في الصلاة يصلي. لا مش كده. بس شيء من الارهاق مهم. زي كده اليوم الصائم اصومه تلاقي نفسك ارهقت لما ترهق النفس تبعد تحل ايديها عن قلبك شوية. فاذا افاق القلب اصدر الاوامر. ولما يصدر الاوامر تدخل الجنة
في الهيئة الايمانية. يقول للعين غضي ما تبصيش لكده. يقول لي الازن اعمل ايه؟ قل لي واخد بالك؟ تدخل في الهيئة فالنفس لما تفوق بقى عند الفطار ما تعرفش تستولي عليه تاني. مش بسهولة. وهكذا ايها الاخوة. فالصيام ايام في هزه الايام في الحقيقة
الصيام والقيام والاجتهاد وده في الايام ديت فضلا عن انها ايام متقابلة عجاف. نسأل الله عز وجل ان يكشف عنا محنتنا ايام فيها شدة فالانسان فيها يبقى ايه؟ العمل فيها ارجى من العمل من العمل في غيرها لكثرة الغفلة
وكذلك قلنا يستفاد من هذا المقطع من هذا الموضع ان هذا الرجل واقف جنبه ناس مش احنا استدلينا المرة اللي فاتت ان الشط ده كان عليه ناس كان عليه ناس لان دي قرية لا يعبر اليها الا بالشط زي المعدية عندنا كده. ما حدش يعرف يروح البر التاني الا بالمعدات. تروح تلاقي ناس واقفة. الا لما تروح بقى
والمعدية وقتها خلص. فازا في ناس الناس كانت موجودة. الراجل التاني بيطلع بيلاقي ناس عنده موجودة. بيسألهم عليه ما فيش ولا حاجة في رواية قالت ان حد شتمه او خونه صح ولا لا
فقلنا نستفيد منها ان من حفظ حد الله عز وجل حفظ الله عرضه. من جملة ما يحفظه سبحانه وتعالى. عشان كده لما تبقى معدي وتلاقي واحد بقى يسب لك تعرف انك عاصي. مش كده ولا لأ؟ اسلمك الله له. فراح شاتمك. استنى واحد شتمنا الاول
الحقيقة. دلوقتي حالا. فربنا يعفو عنا ربنا يغفر لنا يا رب وما يفضحناش بزنوبنا اه. لا ده شتمني من غير سبب لو ما عملتلوش ده انا معدي كنت معدي بس فتأخرت شوية في ولا
واخد المطب القصد يعني هنفضح نفسنا على ايه فلما تلاقي كده فعلا تعرف ان الحفز ده عمل ايه؟ اه اتشال منه منه شوية من عليك. شوية والا لو اسلمك الله عز وجل كنت اتفرمت. لكن برحمته سبحانه وتعالى بيشيل
شوية عنك بس على قدر على قدر معصيتك وعلى قدر تخليك. فانعقدت السنة الناس عن الرجل ما حدش قدر يايه؟ يقول له ده فيه حاجة ولا فيه كزا ولا فيه كزا ؟ طب الله! طب وممكن السنة برضو لا تنعقد على الناس صالحين وكويسين بس برضو الناس تقع فيهم. يبقى ده باب اخر ان يبتلى هزا بهؤلاء. يبقى ده فهم تاني
لباب تاني يبقى ده باب وده باب واخد بالك؟ احفز الله هيحفزك. قال سعيد ابن المسيب لولده والله اني لاكثر من الصلاة رجاء يحفظني الله فيك. يعني الصلاة تربي العيال؟ اه. والصدقة تربي العيال اللي بيربي على الحقيقة هو الله عز
عز وجل هو الله عز وجل. كزلك ايها الاخوة اخزنا من هزا المقطع ان المشاعر تنتقل. المشاعر بتتنقل الراجل واقف هناك اول ما افتتح معه الكلام ده كلمه بباب فقهي ادنى من الباب اللي كلمه به لان التاني كلمه بباب روحي فوق الفقه صح؟ قال له
ائتني بالوكيل ائتني بالشهداء فقال له كفى بالله شهيدا. راح التاني قال له ايه؟ سبحان الله صدقت. فانتقلت المشاعر الصادقة من الراجل ده للراجل اللي قصاده فاستفاد منه عشان تعرف تصاحب مين وتمشي مين وتسمع مين ولا خد بالك
الاحاسيس والعقائد والاشياء اللي هي في في قلب اللي قدامك بتتنقل لك. او اللي في قلبك يتنقل له على حسب ايه؟ قوة ايمانك انت وآآ وضعه. ولزلك كنت تجد ان النبي عليه الصلاة والسلام يجيب واحد كده ويقول له اسلم اسلم
قوة التوحيد في قلبه عليه الصلاة والسلام. طب فيه ناس تانية ما ما امنتش ؟ اصم الله اسماعهم وخلاص حرمه من نعمة الودن. نعمة الودن انها تسمع الهداية وتراهم ينظرون اليك وهم لا هو بس هيحفظ اصلا كده ولكن في الحقيقة انا الحقيقة هو مش شايفها. ولزلك ايها
اخوة اول ما لقي جبريل رسول الله صلى الله عليه وسلم عمل ايه؟ خده بالحضن. مش كده؟ اخذني فغطني خده بالحضن قوي حتى بلغ مني الجهد ثم ارسلني. وكنت تلاقي الاخوة زمان لما يسلموا على بعض في غيبة فقه فقه الحب
الحضن ده انما يكون من من الغيبة. مش كده؟ قال سئل عليه الصلاة والسلام اذا لقي احدنا صاحبه ينحني له؟ قال لا. فقال يعانقه؟ قال لا. قال فيصافحه؟ قال نعم عليه الصلاة والسلام
يبقى هنا ما يعانقوش صح؟ ولما رجع جعفر من خيبر ولما رجع جعفر من الحبشة رضي الله عنه قام اليه النبي عليه الصلاة والسلام وقال وقال لا ادري بايهما اكون افرح بفتح خيبر او بقدوم جعفر. فاخزه فالتزمه مش كده
يبقى اللي بيجي من اللي ببقى بقى لي كتير ما شفتوش باخده بالحضن. فكان الاخوة زمان لما ياخد واحد بالحضن لازم كده يروح ايه تكك تكة كده كانت بقت طبيعة في الاخوة حتى هو ما يعرفش
هو بيعمل كده ليه؟ بس لازم يقوم وانت ما كنتش تحس فيها بغضاضة يعني ما تحسش مسلا آآ الاخ يعني تعبك ولا حاجة تحس فيها بهزه المشاعر. ايه ايه حكاية هزه الملامسة علشان تبقى من جملة السلام اللي هو شعار الاسلام؟ ايه موضوع المصافحة؟ انه ازا التقى ازا
طفح المسلمان تحات ذنوبهما كما تحات الشجرة اوراقها. تنزل الزنوب. ايه موضوع ان ايدي تتحط في ايدك؟ وكان سعيد بن المسيب لا يسلم على احد الا ان يصافحه. ما يعديش يقول سلام عليكم كده. انما يخش يسلم على الناس بايديه. ايه الحكاية هزه الملامسة؟ هو كده
كل ما يقترب الانسان تنتقل المشاعر عبر هزه الوسائل بتنتقل. عشان كده النبي عليه الصلاة والسلام لما وقف مر به رجل وكان واقف مع بعض الصحابة ومرة صحابي اخر فسلم ومضى. فقال هذا الصحابي يا رسول الله والله اني لاحب هذا الرجل
فقال اخبرته؟ قال لا. قال اذا فاخبره. فانطلق الرجل خلفه الى بيته فاخبره. قال له انا بحبك في الله. ثم قال اذا احب احدكم احدا في الله فليخبره. تروح تقول له انا احبك في الله. ايه موضوع ان انا اخبره؟ احيانا بيبقى انت القضية دي مش في دماغك يعني بتشوف له
وسلم علي وخلاص لما انا اخبرك اهيج كوامنك. انت قضية ان انا احب اخواني دي كانت تايهة عني. فلما انا تلاقي واحد يجي يقول لي انا بحبك في الله. اقوم انا ايه
افتكر احنا عندنا في الاسلام في قضية كبيرة اسمها الحب في الله والبغض في الله. مش كده؟ اقوم اقوم افتكر الموضوع ده. فابادلك نفس نفس المشاعر. عشان كده بقى استخدام التليفونات والاستغفار في الاسحار كنا قلنا للاخوة مشروع زمان كده الاخوة الحريفة بقى في التليفونات بيعملوا قائمة كده
تبقى دي القائمة الخاصة بهم يعني في التليفون ده كل يوم في السحر بيروح مطلع التليفون جزاك الله خيرا يا عمي. بيطلع التليفون ويروح ايه؟ ينشر الصحيفة دي كلها. اللهم اغفر لفلان وفلان وفلان
وفلان وفلان شيخ سيدنا ابو زر ابو زر كان بيدعي لميت واحد كل يوم في الصحرا. ميت واحد. وابن حمدوية القارئ كان يدعو لثلاثمائة انسان من اصحابه. يعني يقعد يفرغ نفسه كده نص ساعة بقى قبل الفجر ويفضل يدعي لتلتميت اللهم اغفر لفلان فقال له عد تلتمية
حتى شغل يوما عن الدعاء فنودي في نومه. وقيل لم لم تسرج سراجك اليوم؟ ليه ما قمتش ولعت النهاردة وفتحت الورقة اللي فيها صحابك تدعي لهم. وربما يكون الانسان مننا نايم ويغفر الله عز وجل له كما قال آآ ابو
الدرداء رضي الله عنه فقيل له كيف ذلك؟ فقال يقوم اخوه فيدعو له فيستغفر له فيغفر الله له عز وجل له. هي ده من جملة المشاعر اللي اللي تتبادل وتتسق لحمة المجتمعات. المجتمع الذي يضعف ايمانه باليوم الاخر باليوم الاخر من ابرز ما
ظاهره انه يحصل فيه ايه؟ التفكك. والتباغض والتحاسد والتناجش والتحاقد تلاقيه يحصل ده من اكبر من ازهر على ان الايمان باليوم الاخر فيه ضعف في قطاع من من المجتمع ليس قليل. ليس قليلا ومنه وفيه قول الله عز وجل ارأيت الذي يكذب
بالدين فذلك الذي يدع اللي بيزق اليتيم وما بيديلوش. تفسخ في المجتمع اهو ولا يحض على طعام مش كده؟ فوجد الرجل خشبة ما اعرفش جت منين احنا مش عارفين جت منين الخشبة صح؟ واقف على الشط لقى خشبة ومش خشبة بسيطة. ده فيه روايات فوجد
تابوتا تابوت. الخشبة التابوت دي يعني ايه؟ اللي بتعمل منها خشبة الميت اللي بيتحط فيها يعني خشبة حاجة كده آآ مسلا مش كده؟ شوية. وحاجة ضخمة. لاها. لقاها ازاي؟ الله الوكيل. ما نعرفش يبقى
انما هو ايه ادي حمالتك ادي له حمالته اهو سبحانه وتعالى. الذي سأل به. راح لقى التابوت. راح حافر فيه حفرة في الخشبة وراح كاتب ورقة رسالة من فلان الى فلان. اسمي واسمه يعني. اني قد
قطعت ما لك الى وكيلي الذي توكل به. فلوسك دفعتها لوكيلي. الله! طيب هو هو آآ هو وبيعمل كده ليه؟ ده ايها الاخوة موضوع علاقة بين العبد وبين ربه. كل امله كل شغله
انه ما ابقاش حطيت اسم ربنا في علاقة مشبوهة. شف الغيرة دي على الله الغيرة. ما ابقاش حطيت اسم ربنا سبحانه وتعالى في علاقة وبعدين افسد العلاقة دي. ما ابقاش سألته بالله واعطاني بالله وبعدين افسد لا يمكن على رقبتي. عشان كده النبي
عليه الصلاة والسلام قال لبعض قادته فاذا سألك يعني عدوك في في الحرب وكده سألك عهدا فلا تعطهم عهد الله. ما تقولوش خد ده بعهد الله. لان انت ممكن العهد يحصل في حاجة احنا في حرب وسلمه انما ادي له كلمتك انت. تاخد بالك من موضوع ايه؟ من موضوع ولزلك ايها الاخوة
ومن وقر ذلك في نفسه عظم القرآن. موضوع انك تلاقي الاخوة بيبيعوا المصحف وحاطينه على على الارض ولا ولا الاخوة يتكلموا في جواز آآ وضع المصحف على على الارض وازا جوز بعض اهل العلم هذا. ان هو يتحط بدون اهانة وبدون مس للاقدام
وبدون الكلام دوت وفي الحقيقة الكلام ده كلام مرجوح لا نستطيع هضمه. لكن حتى لو قال به بعض اهل العلم انت يجي لك قلبك تعمل كده من الاخوة كانوا بيعملوا مشاكل في الحرم عشان كده يبقى بيقرا المصحف يروح حاطه على الارض وقايم رايح في حتة يا عم شيل المصحف. او يضعه على الارض وهو بيقرا مثلا
الامام الغزالي رحمه الله في الاحياء يقول وزهب جماعة من اهل العلم الى انه ازا دخل عليك بالمصحف ان تقوم يعني رحت قلت لها كده يا اخ فلان بس ناولني مصحف الله يكرمك وانت داخل علي على قول هؤلاء قم اقف. انت داخل علي بالمصحف. اقوم اقف ولو سمعتم برضو الاشكالية
ان احنا تربينا في المذاهب الفقهية على هذا الترخص. وهو مما يخل بالامر والنهي كما سيأتي. ترخص الجافي انه انه المصحف لا بأس ان يمسه الانسان المحدث حدس اصغر. والحائض لو لابسة جوانتي تمسكه
والمسجد تخشوا انتم عارفين الفتاوى دي مش عليها جماهير اهل العلم. وانما انتصر لها بعض اهل العلم المعاصرين وهي قلة من اتباع المذاهب في او المجتهدين في ايه في انما جماهير اهل العلم ما قالوش كده. انتم واخدين بالكم معي ولا مع الخشبة دي؟ خليكم في على الخشبة بتاعة التابوت بتاع
فالفتاوى دي الناس خدتها وخلاص مع ان دي المفروض ده ترخص عشان حالة. عشان حالة معينة مش عشان كل الحالات زي الحاج كده. فالفتاوى دي سهلت عليك بقت تبقى محدس وتمسك المصحف. وتبقى حائض وتخش المسجد
المرأة وتمس المصحف ويحاض سهلت هزا الامر في خانة المسألة ايه؟ انما بقى لما تقرأ في تفاريع الائمة الاربعة الاربعة بيقولوا لا يجوز للمحدث حدس اصغر ان يمس المصحف. وده نقله عنهم ارباب المزاهب. ما تقوليش اصل اصل بعض اهل العلم عرض ان الائمة الاربعة قالوا مش عارف يجوز. لا لا لا
ده ارباب مذاهبهم اللي قالوا كده. يعني النووي ينقل ذلك عن الشافعية. اللي ابن قدامة ينقل ذلك عن الحنابلة. انتم واخدين بالكم؟ فدول اهل المزهب ادرى ينقلون عنه عنهم المسائل دي. اقرأ في تفاريع ده بقى تلاقيه يقول لك المصحف لو الجلدة بتاعته اتقطعت اعمل ايه
طب اشيلها كده على طول يقول لك لأ اتوضأ. وهي منفصلة عنه. خلاص اتقطعت واتفصلت. اتوضأ عشان تشيلها. طب مصحف قدم بقى خلاص باظت تهربد لا عارف اقرا فيه ولا الكتابة بقت واضحة ولا حاجة نعمل فيه ايه؟ احرقه. ولما تحرقه اسحقه. اصل لما باحرق بيبقى فيه بعض الكلمات باينة في
حريق يقوم ايه ؟ اسحقه خليه كده خالص. ولما اسحه بقى ارميه لأ. اومال اعمل ايه ؟ يقول لك ادفنه في حتة غير مهانة. ادفنه تحت شجرة ما فيش حد بيجي يتبول عندها ولا بتاع يدوبك بيرش ميه ادفنه في حتة معينة ادفنه انتم واخدين بالكم يا اخوانا؟ يذكرون في توبة بشر ابن الحارث
سلحافي رحمه الله ورضي عنه بشر الحافي ده لما احمد ابن حنبل طلع من المحنة قالوا له بشر الحافي كان مبسوط قوي بك وقال يا حبذا ان تضرب مد رجله كده بشر قدامه وقال يا حبذا لو ضربت هزه الاقدام في الله كما يضرب احمد ابن حنبل. سم
قال لو كان احمد في بني اسرائيل لكان نبيا. لانه قام اليوم بعمل بعمل امة. زي اعمال الانبياء كده خطاب امة كاملة يعني فلما خرج احمد ابن حنبل قالوا له الكلام ده فقال احمد رفع ايده قال الحمد لله الذي رد عني بشرا. من تعظيمه لبشر الحافي. بشر الحافي ده كان
راجل سري جدا وبتاع لهو. سبب توبته انه معدي لها حتة من ورقة مكتوب عليها اسم ربنا سبحانه وتعالى. فيما يذكرون من توبته في اكسر من سبب يعني لكن ده زكروه فيه. راح ماسكها وماسحها ايه ده اسم ربنا كده على الارض وفزع لزلك. وراح ماسحها
بص في جيبه لقى معه خمسة جنيه عشرة جنيه راح مشتري بهم مسك وطيب الورقة وراح حطها عنده. فنودي في نومه طيبت اسمنا فسنطيبك صحي مبتدئ فانت ممكن ما تعرفش ايه اللي هيحصل عارف لما لما تنهر
في البيت كده وتعمل مشكلة عشان المصحف كان محطوط حاطة مش اللي هي ولا عشان والزوجة بتنضف ما جتش مسحت ده في حتة قماشة للمصحف تمسحيها بها. تاخدي بالك تعظيمك لده ما تعرفش يمكن هو ده اللي جاتك. ولا لا؟ ما هي بتبقى تكات كده لو القلب جه خلاص
نعم خلاص بقى كأننا مستورين فالراجل خد الخشبة ونقر فيها وراح حاطط الالف دينار وحط معهم الايه؟ الرسالة ده متيقن ان هيوصل. وبعدين الرواية بتقول لك حصل ايه بقى؟ قال لك سم زجج عليها. زجج يعني ايه؟ هزب موضع النقر
منه تسجيج الحواجب يعني ايه؟ تهزيب شيل الزيادة اللي فيها. انما لا يجوز طبعا. ده لا يجوز. بس ايه؟ آآ المثل اللغوي يعني فزج يعني لما حفر شال حتة خشبة. حفر كده وراح شايل حتة خشبة كده. حطها على جنب وحط الرسالة وبعدين جاب الخشبة حطها. فلما حطها في
في حتت فول بقى الشظايا دي بتبقى طالعة من على جنب راح مصنفرها كده زي الراجل الصنايعي ما بيعمل بالفارة كده راح مزبطها طب سؤال هو بيزبطها كده ليه؟ عشان ايه؟ عشان ما تبانش. لأ تكزب ازاي؟ ده انا زبطتها. يعني بقت خشبة صرفة
طيب عشان ما تبنشي طب ما تبنشي عشان ما حدش يسرقها تاني ما ممكن حد يبقى واقف ياخد باله ان دي فيها حاجة ولا فيها شكل غريب يقوم يمد ايده عليها ياخدها فهو عملها كده
طب عندك حق انك حوشتها من ايد الحرامية طب طب ما انا بقى صاحب الفلوس مش هاعرفها انا كمان. ولا لأ؟ اصل الموضوع ما فيهوش سبب خالص ده هو الموضوع ان انا من جملة الحنكة والفطنة اللي امرني الله عز وجل بها ان انا بعملها كده عشان ما فيش حرامي ياخدها
انما الوخشبة دي اللي هيوصلها لصاحبها وكيلي. واخدين بالكم يا اخوانا اغراق الايمان بالاسم من اسماء ربنا سبحانه وتعالى اغراق في الايمان بالاسم. انك تغرق تعمق وكيلي اللي هيوصلها. فزج عليها. سم
ثم تركها في البحر الرواية بتقول ايه بقى؟ حتى ولجت فيه. طب ولجت فيه يعني ايه يا اخوة ولا جت يعني دخلت. مش كده ؟ طب دخلت دي تستدعي انها تكون غطست بس انا باقول لك هي غطست
تقول لي هو بمزاجك ولا ايه؟ خلصت مين اللي قال لك ان هي غطسيت؟ اقول لك اصل الراجل اللي على الشط التاني النبي عليه الصلاة والسلام قال ازا بالخشبة عندهم. تقوم تفتح بقى شرح البخاري بتاع عمدة القاري. يقول لك البدر العيني رحمه الله. البدر العيني كان هو وابن
الحجر بيشرحه البخاري سوا في موضع واحد. في آآ زمن واحد يعني. يقول لك ايه؟ يقول لك قوله فاذا بالخشبة عنده تفيد المفاجأة. يبقى هو لو التابوت ده خشبة قد العمود ده اللي قدامنا وتخنوا كده. ماشية في الماية انا هشوفها ولا لأ؟ ما انا اصلا بادور باشوف
المركب جاي ولا لأ مش راجل خارج بيشوف مركب يبقى ازا هو بيدور هيشوفها لا شك. انما لما تفاجئ بها معنى ده كده ايه؟ ان كانت جاية غطسة. طب هو فيه
خشب بيغطس في الماية مع شدة الموج في خشب بيغطس يا اخوة؟ الله الوكيل بس هو الوكيل هيؤدي حمالته سبحانه وتعالى. يؤديها ازاي يشوف العجايب بقى. شف العجائب. حط الخشبة غطست
فسترها الله عن عيون الحفيظ سبحانه وتعالى. سترها عن عيون الناس لحد ما فين؟ الى ان وصلت في واحد دخل على سيدنا عمر مرة كنت انا كنت عاوز اختم الدرس الحديس بالقصة دي
دخل على سيدنا عمر في مرة ومعه ولده. فنظر عمر اليه والى ولده. فقال سبحان الله ما اشبه ولدك بك. ابنك شبهك قوي. فقال له الرجل ازيدك يا امير المؤمنين؟ ان
امه ولدته وهي ميتة. وكان عمر متكئا فجلس. وكانت تعجبه الغرائب رضي الله عنه. كان يحب يشوف كده الحاجات دي لان دي طفرات ايمانية. راح مع دول وقال له لأ فهمني بقى. حصل ازاي
ايه الكلام ده؟ فقال اني خرجت في سفر وكانت امه به حبلى. فقالت انا على شفا ولادته. انا خلاص هولده. وانت ماشي. وكان قد اعوزني السفر لازم اسافر. فوضعت يدي على بطنها
وقلت اللهم وانت الحفيظ احفظ لي ولدي فقد استودعتكه. يا رب انا استودعتك ابني ده وراح شايل ايديه من على بطنها وخد بعضه وسافر. رجع من سفره فوجد امرأته قد ماتت ودفنت
فلم يزد على ان حوقل وحمد الله واسترجع قال لا حول ولا قوة الا بالله الحمد لله انا لله وانا اليه راجعون. فجلس معه اقاربه يعزونه وبينما هم جالسون اذ وجد دخانا. فنظر حوله فوجد دخانا
بقى في دخان طالع من قدام كده فقال من اين هذا الدخان؟ مش عايز يسكت وما لوش اسر ولا ايه النار دي ؟ اللي ما فيش نار. امال الدخان ده طالع من ايه ؟
وقالوا انه من قبر امرأتك. فقال الرجل والله ما علمتها الا امرأة صالحة. تصوم النهار تقوم الليل وتتصدق من قبرها نار مش ممكن فقاموا جميعا لينظروا فنبشوا قبر المرأة فوجدوا المرأة جالسة وهي ميتة. والغلام يرتضع من ثديها
حمل غلامه ورجع متعجبا فبينما هو راجع اذ نودي قد استودعتنا ولدك اليك وديعتك. حفيظ ولا لأ؟ العجيبة بقى ان بعض اهل العلم يعلق على هزا يقول ايه؟ يقول ووالله لو استودع امرأته ما ماتت. لو قال له كمان يا رب استودعتك مراتي
والله ما تموت هي رخرى. انا قلت لك قبل كده ابن ابي الدنيا له جزء اسمه من عاش بعد الموت. والاسر اللي انا هحكي لك عليه ده المحقق قال انه محقق الجزء ده قال ان هو صحيح. قال ان ده ان سنده صحيح القصة دي. ان امرأة
صحابية من المهاجرات. كان لها ولد وحيد. فمات. اللي بيحكي قصة ديت هو كان فيه من جاء ليغسله. قال فدخلنا اليه لنغسله فوجدنا العجوز قد اتت عند رأسه. وجلست وقالت اللهم ان كنت تعلم اني انما هاجرت ابتغاء مرضاتك واتباعا لنبيك
صلى الله عليه وسلم فاحييه الان. بعد ما مات. فاحييني الان. فوالله ما لي من انيس من الناس الا هو. ما عنديش الا ابني ده. قال الذي يرويها فوالله ما لبس ان تغدينا معه. قاموا
صحي واتغدى معنا الفجوة اللي بينا وبين ربنا سبحانه وتعالى في انك مش واسق في ربنا. ولازم تعترف بكده انت من جواك مش واسق ربنا الحقيقة لو في سقة هيبقى كده. هتلاقي نفسك تكلم ربنا سبحانه وتعالى كده بالشكل ده
والله لا تكسر سن الربيع. فاكرين الاسر ده؟ لا تكسر كسر الربيع. ليه؟ انا عندي على الله يقين مع ان لا يؤخذ منه الحكم. ولزلك النبي صلى الله عليه وسلم قال له ايه
بل تكسر السن الرباعي هتكسر هكسرها هكسرها. والله لا تكسر سن الربيع يا رسول الله. هو بيقول والله ايه؟ انا في انا بيني وبين ربنا علاقة مش هيكسر سنة اختي. مش ربنا سبحانه وتعالى مش هيرضى ان انا ابقى زعلان. انا عارف كده. ودي زي ما قلنا حالة ايمانية مقام
يصل اليه الانسان حال كده بيصل اليه الانسان بتبقى ايه؟ بتيجي مش ان انا اتكلف اقول كده. مش ان انا اتكلف واقول اللهم اني اقسم عليك. دي بتطلع من جوايا
غصب عني. عشان كده يا اخوانا نحتاج الى الاغراق. في فهم اسماء الله عز وجل انك تعيشها. ولجت الخشبة في البحر ثم انصرف الرجل وهو يلتمس مركبا راح الراجل راجع وبرضو قاعد ايه يدور على مركب وده بقى فيه اجابة الاخ ان اللي بيقول لك ان هو ايه آآ
لما هو كده يبقى عارف ان المال وصل بيقول له تاني ليه على الفلوس؟ لان الاحكام لا تؤخز باعتقادات القلب وورعه. وانما تؤخذ الاحكام الحقوق تؤدى بالايه؟ تؤدى باليقين. عشان كده لما بنقول لك في حكاية بقى والله لا تكسر سن الربيع ان ان
اه ان النبي صلى الله عليه وسلم ما خدش بايه؟ باللي في قلبك. هو باين عليك. ان في بينك وبين ربنا علاقة عشان كده بتقسم على الله. لكن انا مش هاخد من اللي في قلبك دي حقوق. في واحدة
مكسورة سنتها لحد ما جم الناس فوجئ النبي صلى الله عليه وسلم اللي لقى المسجد قالوا يا رسول الله قد عفونا خلاص مش عايزين منا حاجة. فتعجب رسول الله صلى الله عليه وسلم من ايه؟ وقال رب عبد اشعس اغبر زي تمرين لو اقسم على الله لابره الله
يقول لا يبقى لأ. ثم انصرف وهو في زلك يلتمس مركبا الرجل على النحو الاخر لقى ازا بالخشبة عنده فاخذها لاهله حطبا وعجيب ان يقول الرجل اخدها حطب ولا لا؟ هو انا لاقي خشبة مترين
في نص متر مثلا عرض اخدها حطب؟ لازم اللي يطرأ في دماغها خدها اعمل بها حاجة في السقف بتاع البيت ما هي البيوت كانت كده صبة وخرسانة. انما زي ما قلنا الوكيل يؤدي يؤدي حمالته سبحانه وتعالى. فاتخزها حطبا لاهله
وبنقول ان خشبة زي كده لا يفكر المرء ابدا الا ان يأخذها بشيء اخر انما حطب لا. لكن الوكيل سبحانه يؤدي حمالته فيخلف دماغه تلاقيه يفكر في في فكرة تانية. سم الخشبة مبلولة
اخزها حطبا لاهله فلما رجع نشرها. الله! طب الخشبة مبلولة. لما انا اجيب خشبة مبلولة وعايزها حطب لاهلي بيعمل ايه؟ اسيبها تنشف. مش كده؟ الذي جعل لكم من الشجر الاخضر نارا. لازم ما يبقاش
شخدر وتولع عليه لازم يعمل ايه؟ ينشف الاول وبعدين تولع به. لكنه نشرها. زي ما بيقول لك هتجد خلف قواعد المستقرة لان الله عز وجل عشان كده يا اخواننا ما فيش ضابط لاي احداث. ما فيش حد يقول ما حدش ابدا يقول ايه
انا دلوقتي بتسمع كتير يقول لك ايه متوقع ايه؟ انا متوقع كزا طب هيكون امتى الكلام ده؟ طب انت سبت لربنا ايه؟ لما انا اقول لبني ادم كده. ما انت سبت لربنا ايه؟ زي بعض
بعت له بيقول لك دلوقتي في قانون بقى موضوع ان ما حدش يتكلم الا من الاوقاف والازاهرة والضبطية يعني ممكن تدي درس زي كده وانت مش اوقفت تلاقي نفسك على طول اقوم طالع على الخليفة. هو قريب جنبينا وما حدش ده هيبقى ايه حله وهيبقى هيبقى عمله ايه؟ وهيبقى هنسابوا فيه هيبقى
الزي يمهد وكيلنا سبحانه وتعالى هو انا بدافع هو انا عندي مصلحة شخصية يعني انا جاي هنا النهاردة مسلا بشتغل شغل الشخصي اللي عنده شغل شخصي ده يبقى زعلان بقى. انما انا انما انا اعمل لله عز وجل. قضي هزا الامر وابرم على هزا وقال لك لا والله خلاص
نط. مش كده؟ بس المهم المهم حياطة الدين ما تروحش بقى. ان احنا مش عايزين بقى نسمع بعد كده بعد كده بقى في اللي جاي ان ايه طب معلش عشان بس الدنيا تمشي. لأ. فواخد بالك؟ ما تروحش بقى حياطة الدين. لما قال للبخاري الامير الزهلي قال للامام البخاري رحمه الله
قال له تعال اقرأ البخاري على ولادي في البيت. قالوا العلم يؤتى. ولادك يجوا في الجامع زي الناس. فقال له طيب اعمل لهم مجلس خاص قالوا لأ فارسل اليه بخطاب يدعو له فيه كثيرا. ويكلمه بقى وبتاع وعايز احنن قلبك. فالبخاري قطع عليه السكة بقى يا عطا
تبعت لي وتدعي لي والكلام ده قطع عليه السكة وبعت له واثنى عليه وفهمه الموضوع ان انا العلم زيهم زي الباقي ومش هفرط في القاعدة دي من الدين ابدا. وبعدين وبعدين في الاخر قال له وانت الامير ان شئت
فامنعني. قل لي ما تديش درس. قل لي انت بقى يعني البخاري يمنع الصحيح. ده مش اي كتاب. ده كتاب الصحيح انه يدرس عشان ما يديش رمش في البيت ما تديهم في البيت وعشان مصلحة الدعوة صح؟ لأ. كفاية بقى تكسير في الدين. لن يكون
عبدالمطلب افقه منا ولا لا؟ عبدالمطلب عمل ايه؟ دخل على ابرهة وقال له انا كان لي لما شافوا ابرهة عزموا حتى ابرهة قال ان انا قلت في نفسي انزل فاجلس معه على الارض. او امره فيجلس معي على السرير. فاستعظم
انه يقعده على السرير لان العرب كانت مهانة عند الدول العظمى دي. ما عظمت الا بالدين على فكرة. انما طول عمرهم ما كانوش كانوا بيحتقروا الجماعة دول. فقال لا ما قعدوش
على الكرسي بتاعي انا انزل اقعد معه في الارض احسن. لكن هيبته وشكله وهو قال النبي عليه الصلاة والسلام كده هيبة. حتى اللي مش مؤمن منهم. كان شكله هيبة كده
شكله وسيم شكله منزره يلفت النزر فقال هيبته وهيئته مش ممكن ابدا اكلمه كده وهو على الارض وانا قاعد على السرير مش معقول يعني. فلما تكلم قال له طلباتك قال له ايه
قال له بينما انت في الطريق الينا وانت جاي كده عندنا على مكة تغزوها لقيت ابلا. مش كده قال اه لقيت قبل اه. قال له اخزت مني مائة ناقة بتوعي. وانما اسعى في طلبها. فقال ابرهة ظننتك على
خلاف زلك. وقد عظمت من شأنك وانت كبير العرب. تكلمني في النوق! وانا جاي اغزو بيتك! البيت العزيم عندكم وآآ فقال اما النوق فانا ربها واما البيت فله رب يحميه. ما تقعدش انت بقى تخطط وتدبر
حسابك على مزيد من الانبطاح. واخد بالك؟ لا خلاص ما فيش ما فيش. وبعدين وربنا سبحانه وتعالى ازا كان ده غلط تنزل القصاص من السما على طول ده دينه وهو يدفع عنه سبحانه وتعالى. واحنا قاعدين في بيوتنا بناخد حسنات. تيجي يوم السبت. يوم السبت
سيدي النهاردة ايه؟ الزهايمر بقى حاجة تيجي يوم السبت تيجي تلاقي نفسك انت ان شاء الله ربنا سبحانه وتعالى نسأل الله عز وجل ان يمدد لنا في دعوته وان يشرفنا بالدعوة اليه وسماع كلامه. لكن يعني لو قدر يعني تبقى انت كده هتبقى عزل ممكن تاخد اجر وانا قاعد في البيت ناخد اجر. ونقعد نربي العيال
ان شاء الله يكون الى خير بازن الله. وبرضو النزرة السوداء برضو احيانا تلاقي ايه ما تبقاش نظرتك دايما ايه؟ ان هو آآ آآ كلها سودا وكلها انما الله عز وجل يفرج يفرج سبحانه وتعالى من من حي
لا تحتسب ما تعرفش هتتفتح ازاي. الله يا عم ما يعمل براحته بقى. طيب انتم واخدين بالكم بقى صليتوا على النبي؟ خلصنا لان احنا كنا مع الراجل المتوكل الاسرائيلي وحاجة كده آآ متعة التوحيد. نسأل الله عز وجل ان يمتعنا واياكم بتوحيده
خشبة خدها عشان يشقها نصين مع انها مبلولة لا تصلح انها تكون حطب لكن ربنا سبحانه وتعالى خلف له دماغه والقواعد المستقرة في دماغه علشان يؤدي حملته سبحانه وتعالى. الراجل التاني على النحو الاخر انصرف ليلتمس مركبا. دفع الفلوس كده
قعد يدور تاني في مركب يا جماعة يوصلني الصيادين اللي هنا فين الجماعة النوتية ربابين المساجد في السفن فين يدور على زي ما قلنا كده ان الانسان يأخذ بالعزيمة حتى لا يضيع الاوامر. عشان كده بقى خد عندك القاعدة دي احنا قلنا قاعدة المرة اللي فاتت. الاخوة كان لازم يحفزوها اللي هي
عادلة العبودية صح؟ القلب المستقيم يطلع حياء الحياء يطلع عبودية. كل باسبابه كل واحدة من دول لهم سببين خد كمان بقى عندك القاعدة دي كيف يضيع الامر والنهي؟ قال ابن القيم رحمه الله في الوابل الصيب ان الامر والنهي بيضيعوا
ضيع بتلاتة. بالتشدد الغالي والترخص الجافي وحمل الامر النهي على علة توهن الانقياد. واخدين بالكم يا اخوانا؟ التشدد الغالي اللي تلاقي فيه امر فيه سهولة ومرن وممكن يمشي تلاقيه يتشدد فيه بشدة جدا لحد ما يصل مش يتورع في فرق بين الورع وبين الايه؟ بين
تشدد ان يأتي بدي ان هزا الدين متين ولنشدد دين احد الا غلب. فيتشدد فيه على غير ما هو. وهو مش كده في الحقيقة والترخص الجافي ان كل حاجة جائزة وحلال وما فيهاش حاجة خالص وممكن عارف انت المسألة دي ما مش
على طول كده افعل ولا حرج. بمشي على طول فطبعا دي ايه؟ ده يضيع الامر وانه يخليه يبهت. ما يبقاش امره نهي. يبقى يضيع الكرامة اللي فيه. وان يحمل على علة توهن الانقياد. زي واحد مسلا بييجي يقول لك ايه آآ بالزات لوست الدكاترة بقى اللي هم دلوقتي
فضائيات في التخسيس والصحة البدنية والكلام ده. فيقول لك انت عشان تنزل شحنة الكهربا بتنزل في السجود. لما بتسجد كل شحنة الكهربا اللي في دماغك تنزل بقى. اجي ابص تلاقي الاخ كان بيسجد يقول تلاتة بيقول بيقول خمستاشر عشرين عشان انزل شحنة يبقى خرجنا من الصلاة لايه
للرياضة بقيت رياضة رايح تعمل ايه رايح اتريض اصلي الضهر. راجل صعب. اه فهتنزل تبص تلاقي الركوع مش عارف بيعمل ايه سبات العضلة وفي الحتة الفلانية الكلام ده ما ينفعش انك تسمعه لانه بيوهن الانقياد. لو الصلاة دي فيها قطم وسطي هاروح اصلي
لو فيه قطم وسطي حصل لي ليه؟ عشان سيدي قال لي صلي. مش كده ولا لأ؟ وانا اعلم بقى ان فيها مصالح هيخش فيها مصالح بدنية ويخش فيها آآ وان يحمل على علة توهم الانقياد
فنشرها فوجد المال والصحيفة. فلما فقرأ الصحيفة علم من اين اتى المال؟ صاحب الراجل اللي هو وان الفلوس دي فلوسي في الحقيقة. لكن هنا ملمح ايها الاخوة ان الحديس ولا طريق من طرقه قالت ان الراجل ده عمل اي رد فعل. يعني لما فتح لم يتعجب
لم يصرخ عارف وجدتها وجدتها الراجل اللي نزل العريان ده من بيتهم ولا قال مسلا في ولا قال له فلوسي رجعت لي يا جدعان والحمد لله ولا حاجة خالص. وده يدلك على شيئين. الشيء الاول الثقة بالله. انما فلوسي دي طلعتها باسم ربنا
تيجي لي بقى انت نصبت علي هتجي لي من باب تاني. بس هي جاية لي. هترجع لي. انا واسق في ربنا سبحانه وتعالى كده. الشيء التاني بقى الزهد. ان الرجل قد استحوذ اسم الله الوكيل او بقى
التوحيد. التوحيد قد استحوز على رأسه. تشبع بالتوحيد. فما عدش بيفكر في حاجة تانية. ما بقاش فيه حاجة تانية بتأسر لا فلوس زادت ولا فلوس قلت ولا عيل موجود ولا عيل مات ولا ولا ما فيش حاجة خالص
خالص. يصل الانسان الى هذه المرحلة ازا تشبع. تشبع تشبع بالتوحيد يقوم بعد كده ما يتضرش ما تلاقيش عنده عنده شيء. عشان كده صمد المسلمون في مواضع كنت تتعجب. مش ممكن ابدا
يصمد فيها الامة دي يا اخوانا صدر هزه الامة خاض حروبا واسس دولة ساهم لها اتعجبوا الدنيا كلها اتعجبت حصل كده ازاي؟ وصمدوا في مواضع يعني الاسر سيدنا ابو موسى الاشعري رضي الله عنه يقول
كنا مع رسول الله صلى الله عليه وسلم في غزاه فمشينا حتى تكسرت اصابع ارجلنا وسقطت. ايه ده ولا يبالي. اروح اربطها بحتة قماشة ولا حاجة واقعد شوية لحد ما تخف واطلع تاني الصبح. امشي معه تاني. اغزه
تاني اهو الباقي ابن جحش رضي الله عنه صحابي ما بتسمعش اسم كتير ده. في غزو معركة القادسية خرج في مبارزة فردية مع رجل من الروم من الفرس فضربه علباء ضربة شرطت رئته. ضربه ضربة راحت فاتحة له الرئة فقتله من ساعتها. وضربه الفارسي
ضربة فانتلقت عليها امعاء بطنه. شق له بطنه. راحت امعاه ونازلة على الارض كده. شف ده حاجة توهم مش كده ولا لا لكنهم باعوا وانتهى. فلما سقط الارهاق اراد ان يلملم امعاءه فلم يستطع. فمر به فارس فقال
اعني يا اخي على امعائي. فاعانه على امعائي فلما لمها وحشاها في بطنه وضع يده على بطنه واخذ السيف بيده الاخرى اخرى شف ازاي مش رجع يخيط وانطلق نحو الاعداء فسقط في الطريق ما قدرش يمشي طبعا مشي خطوتين راح واقع في السكة. فاخذ يزحف وهو
ويقول ارجو بها من ربنا ثوابا قد كنت ممن احسنت ضرابا. انا حاربت حرب كويسة جدا يا رب اديني اجري مات في طريقه رضي الله عنه وقس على ذلك بطولات حصل ده من ايه؟ تشبع. تشبع بالتوحيد
وترك لهذه الدنيا ابدا ما آآ ما كانش في باله الا ما يرضي الله عز وجل والا ان يجتنب مساخطهم. ارسل معاوية رضي الله عنه الى عائشة رضي الله عنها باربعين الف دينار. هدية
فلما بلغ المال عائشة رضي الله عنها فلما وصل المال عائشة رضي الله تصدقت به جميعه قبل ان تغرب الشمس. تصدقت به كله. ما جاش عليها الا والاربعين الف اتصرفوا خلاص انفقوا على الناس. فقالت جاريتها شف الحتة دي بقى. يا ام المؤمنين لو ادخرتم
درهما او درهمين. لتفطري عليها اشتري لك بها لحما. فتفتري عليه كانت عائشة رضي الله عنها بتصوم كل يوم. قال الذهبي صامت حتى زلقها الصوم رضي الله عنها. العروق الريش العضم بانت من كثرة
امها رضي الله عنها. فقالت لها لو كنت شيلتي لنا طب كده اتنين جنيه عشرين جنيه خمسين جنيه. سبعين جنيه اربعين جنيه عشان كيلو لحمة يعني. من جملة بقى آآ ميت الف جنيه عشان خاطر نجيب لك كيلو لحمة نص كيلو لحمة بس تفتري عليه لان انت
بص هتلاقي ايه؟ قالت لا تعنفيني. ما تقعديش تقولي لي بقى كده خلاص. لو زكرتيني لفعلت الله! هو انت مش فاكرة ان انت صايمة يا ام المؤمنين وهتفتري! اللهم العن من يلعن عائشة
اللي بيقع لك فيها وطالع انت نسيت هو كل الفكرة ان انا صمت النهاردة قلبي بقى شكله ايه مع ربنا؟ وصلت تدرجت انما هنفطر ايه بقى جلس عبدالرحمن بن عوف رضي الله عنه وضع امامه الطعام وكان صائما في يوم طويل
فلما وضع الطعام امامه اراد ان يأكل فقبض على لحيته وقال مات حمزة وكان افضل مني. ومات فلان وكان افضل من ومات فلان وكان افضل مني. فما الذي اطال بي الى الان؟ امال انا عايش ليه لحد الزمان ده؟ هيحصل لي ايه يا ترى
ثم اخذ يبكي ورفع الطعام من بين يديه. شف الفكرة فين؟ مش في ان انا جعان وآآ عشان كده ان شاء الله عز وجل عايزين لما نتكلم عن اسرار الصوم رعاية الصوم كانت اول فائدة في الصوم ان النبي صلى الله عليه وسلم قال ايه بعد تاريخه يعني وكده فائدة من فوائده يعني ان عليه الصلاة والسلام
قالوا له يا رسول الله عايزين نسرد الصوم زيك كده. نصوم النهاردة السبت نفطر الخميس ما بياكلوش حاجة خالص طول الاسبوع ده خالص. وصال الصوم. فقال صلى الله عليه وسلم لا تفعلوا فاني ابيت عند ربي يطعمني. الله! بيطعموا ايه
ويسقيه اصل الغنى بالله يحيد الشهوات. لما تغتنم ربنا تبقى مش محتاج تاني خلاص فتلاقي نفسك كانك كلب وكانك شربت وقلنا للاخوة لما الواحد بيفرح قوي يقول لك والله ما جعان من فرحي. لما يزعل اوي. والله
قعدت طول النهار ما كلتش ومش حاسس بصراحة مهموم بصراحة. ما لك متضايق مش كده ولا لأ؟ لما النفس بيحصل لها هزا الاضطراب. الغنى بالله. ان احنا هنتكلم بقى الغنى بالله عز وجل غنى النفس بطاعته وغنى الربوبية وغنى الالوهية
انك تدخل على شهر رمضان وانت غني تبيت عند ربك وتأوي اليه سبحانه وتعالى. نعم ان شاء الله. اه ان شاء الله. ان شاء الله خلاص الحديس خلص اهو. وان شاء الله ربنا يرزقنا والسبت الجاي نتحدث عن رعاية الصوم ان شاء الله عز وجل
فلما جاءه الرجل لقى مركب وعداله فلما دخل عليه قال له اين مالي قد طالت النزرة؟ وخد بالك من الحتة دي بقى والناس صعدت فاضل تسع دقايق. خد بالك من الموضوع ده بقى يا اخوانا لان ده ادب راقي جدا. اول ما دخل عليه قال له فين الفلوس؟ انا انزرتك طويلا الحقيقة. طالت
نظرة الله! هو انا لما انت يبقى لك عندي فلوس وبعدين تنزرني مش المفروض انا باجي لك اقول لك انا مش لاقي والله معلش انا عوظتي مش قادر اسدد لك في الميعاد. تقوم انت تقول لي ايه؟ خد لك شهر كمان مش مشكلة. مش كده؟ انما ده لا شافه ولا امال قال له كلمتين
دول ليه؟ وقل للمؤمنين يقولوا التي هي احسن. احسن. لما دخل عليه انا عارف ان انت اتأخرت بسبب او اخر انا ما اعرفش اتأخرت ليه. بس لما تخش علي هتبقى مكسوف اكيد. فانا عايز اتلافى كسفتك. فقوم قايل لك كلمة
امنك. عارف مسلا لما واحد يبقى زعلان منك ولا حاجة؟ وبعدين داخل واكتشف ان انا غلطت فيك بصراحة وانت آآ انا غلطان. فاول ما يخش عليك وانت تحس في وشه
كده انه داخل عليك عشان يصالحك تقوم انت ايه ؟ اهلا ازيك يا ابو حميد فينك يا عم انت انت حصل ايه وراح مدخله في موضوع بحيس اني احاشيه من ذل التأسف
هنفضل يقول لك والله انا اسف اصل انا والله الحقيقة اصل انا زل الاعتزار لان الاعتزار فيه ضرب زل الحقيقة. فمن حسن الخلق انه قال له كده مع ان هو ما انزروش ولا حاجة المفروض ان هو شك فيه. المفترض كده ان انت ما اتأخرت وبعدين ما شفتش وشك وما بعتليش حد يبقى انت نصبت علي. لكن قال له
كانه يريد ان يقول له ايه؟ انا اعتبر انك تأخرت لسبب معتبر فلزلك انزرتك. وما عنديش ما فيش اي مشكلة خالص ولا تزعل نفسك. كزلك يؤخز من من هزا المقطع ايها الاخوة ان الرجل كان
ذكيا واراد ان يهيجه على ان يخبره الخبر. اصل انا عارف ان الخشبة جات لي. وعارف انك انت مش هترضى تقول لي لان العباد كده لهم مع ربنا علاقة عايزين ايه يحوطوا عليها ما بيرضاش يقول لحد حاجة. زي ما هتشوف ان الراجل فعلا ما رضيش يقول له. فحب
اهيجه وده من جملة الاساليب الحسنة في ايه؟ في اخراج الكوامل. تعرف سيدنا عمرو بن العاص؟ وقف على شفا الياء. المسجد الاقصى نسأل الله عز وجل ان يفتح لنا المسجد الاقصى. وان يرزقنا فيه صلاة قبل الممات. وقف آآ وقف على على وجه المسجد الاقصى كده وقاعد يحارب انت عارف
بعتوا له بقى اعتى قادة الروم الارتبول. فلما سمع عمر رضي الله عنه قالوا له ده ابعتوا له واحد دماغه دي بقى كمبيوتر. الارتبون ده زكي جدا ورجل حربي هتبعت له مين ؟ فسيدنا عمر رضي الله عنه قال والله لارمين ارطبون العجم بارتبون العرب. احنا عندنا ارتبون زيه برضو. قالوا
قال عمرو بن العاص فارسل ليه يا عمرو؟ يخش في المعركة يموت من هنا شوية وهنا شوية ونرجع صفر ما حدش خد حاجة. يخش فسيدنا عمرو بفراسته المعروفة قال لك لأ ده فيه موضوع ده موضوع روحي. ده مش حكاية مش حكاية حرب
وعقلية حربية ده مسألة روحية. في شيء متعلق في السماء. طب انا عايز الراجل ده يقوله. اعرفه ازاي؟ راح باعت له واحد معه رسالة. قال له تدي له الرسالة دي وتقف ساكت خالص. شف هيقول ايه واسمع كلمتين وتعال. فارسل الرسالة الى الى الرجل الارتبول فضاها الرسالة كان
ان انا عمرو بن العاص وهقف على وش الهي لحد ما افتحها. الكلمتين دول عملوا ايه؟ هيجوه خلاه يخرج اللي جواه بقى. راح الارتبول نظر الى من حوله وقال والله لا يفتحها عمرو. والرسول بتاع سيدنا عمرو واقف بيسمع. ما هو قال له اسمع وما تتكلمش خالص. قال والله لا يفتحها عمرو
انا لنجد في كتابنا ان الذي يفتحها اسمه على ثلاثة احرف. انما عمرو ايه هي الواو ما بتتنطقش. عشان كده لما واحد يكون ما لوش لازمة في الحياة تلاقيه ما بيعملش حاجة تقول له ايه؟ ده انت زيك زي اهو عمرو يا اخي. يعني ما بتتنطقش موجودة بس
فلما سمع عمرو رضي الله عنه بهذا وقع في نفسه عمر. فارسل اليه وقال اني اعالج حربا صدوما كؤودا فرأيك ما لوش تعالى لي اصل برضه هو انت عندك فراسة بس بتكلم ايه؟ بتكلم عميد الفراسة ده سيدنا عمر محدث
انا في واحد كداب قعد مع سيدنا عمر مرة يحكي له كلام كده الراجل فضل يحكي له حديس وبعدين وهو ماشي كده يقول له كلمة يقول له ايه طب ما تقولش لحد الكلام ده. الحتة دي. ويروح ماشي يقول له كلمة يقول له
دي كمان ما تقولهاش لحد غيري. دي حتة كمان يقول له ولا دي كمان. فلما اخلص الراجل قام متعجبا فسألوه فقال والله ما قال لي عمر امسك هذه الا كنت قد كذبت فيها
كانت الكدبة هقصة من بتوعي. واخد بالك فسيدنا عمرو قال لك لأ انا مش هقول له كده لانه هياخد باله ومش هيجي. لان سيدنا عمر كان عنده قضايا توحيد شفافة هتقول لي موجود وانا لا اؤمن بكتابه. كتابه اؤمن مجملا ان فيه انجيل نزل عليهم. موجود لكن حرفوه فانا مش هاتبعه. فهيقولوا لي
كده هيقول له مش جاي وكمل حرب. فسيدنا عمرو بقى قال له آآ تعال قل لي رأيك. فلما عرف ان عمرو بطلت حيلته قال لا والله لا يخرج اليهم الا انا. انا اروح بنفسي بقى. فخرج بنفسه وكان الايه؟ وكان وكان الفتح رضي الله. فكأن الرجل بيهيجه ده يا اخوانا من جملة المداراة
وزي ما قلنا حسن الخلق اللي ينبغي ان يستعملها الانسان مع الناس انك لازم تفهم اخواتك. انا ابقى عارف ان اخويا فلان ده عصبي بيتعصب. هو انا باكلمه لازم اتحمله في كده اتحمله. انا في واحد كان بيكلمني في التليفون من يومين وانا عارفه ان هو كده. هتيجي تصلي معي العشاء وبتاع
قلت له حاضر ان شاء الله هاجي اصلي معك العشاء. وبعدين اتصلت به انت انا واقف في الشارع بقى لي ربع ساعة. انت فين؟ ما انا جاي في سكة يا عم وانا هروح فين؟ جاي في السكة والله. رحت خدته وروحنا المسجد الملاكي بتاعنا. المسجد ما بيقيمش الصلاة لما يلاقونا
شفت الصلاة ايه ادركنا الصلاة والحمد لله صلينا واحنا طالعين من الصلاة اه مش عارف ايه هو انا كل ما اكلمها بتشخط فيها ولا ايه فرحت مضحك معه كده واحنا بنضحك قلت له يا عم ما بيبقاش خلقك في مناخيرك. لانك لازم تاخد بالك ان الناس برضه واحنا بنضحك كده. تاخد بالك ان الناس برضه
والام في مناخيرهم فمش هقول مش هنستحمل بعض بالشكل ده. فشعرت منه باستحياء وسكت. لانه فعلا حس ان هو ايه متعصب كده على ما اعلى ما ما كده وبعدين بقى يعني برضه هيخليك فمسلا ده عصبي بالشكل ده فيه واحد تاني ده مش خلقه. فلما تلاقيه يعمل عملة زي كده تروح رده على طول لا يا اخي ده مش
خلقك انت بتزعق ليه؟ انت ما بتزعقش. فاوعى يخش عليك الدخل ده. تعرف تفهم اخواتك. حتى كنا بنقول للمرأة وزوجها ان المرأة تبحس زوجها والزوج يحس يبحس مراته تبقى عارفها لما السيدة عائشة رضي الله عنها اتكلمت على السيدة خديجة كلمة لقت النبي صلى الله عليه وسلم بان عليه على ملامحه حاجة ما بتبانش ابدا
الا عند اما يشوف السحابة جاية فقالت انا غلطت غلطة كبيرة فسكتت خالص عرفت تعالج ازاي بقى؟ سكتت خالص. قالت فلما رآني سكت تكلم. سكتت خالص طب اتكلم عليه الصلاة والسلام وسري عنه غضب عليه الصلاة والسلام. واخدين بالكم يا اخوانا؟ ومن ذلك ان مخرمة رضي الله عنه ابو المسور
قال لولده المشور يا بني قم الى رسول الله صلى الله عليه وسلم فاني قد علمت انه قد جاءته اقبية عارف القباء اللي هو زعباية كده فجت له عباية وبتاع وآآ عبايات
ما خدتش وده شيء يؤزيه. هو شخصية سيدنا المخرمة كده هيزعل لي ده. لما تيجي تقسم ابقى انا اول الناس. ليه انا راجل من كبار العرب معنى كده فلازم يبقى موجود ده شيء في فالنبي صلى الله عليه وسلم زي ما تقول مسلا وهو بيقسم عليه الصلاة والسلام نسي اشتغل بالفقراء
فطرق المسور الباب. قال فذهبت مع ابي اقوده. فلما طرقت الباب سمع رسول الله حسه سمع مين ده؟ ده ده مخرمة واقف برة. فخرج في يده قباء من الاقبية دي في ايده وقال يا مخرمة انظر
لك هزا. انا كنت شايل لك ده. اهو عليه الصلاة والسلام. عليه الصلاة والسلام. شفت بقى ازاي؟ فراح عمل ايه على طول تلقائيا؟ قال انا الان رضي محرما. انا كده رضيت. لان تعرف لو حتى قال له خد ده او مسلا قال له ايه انت طلباتك؟ قال له انت جا لك اقضية في عبايات جت لك وما العباية فين؟ اه
معلش والله انا ما خدتش بالي. هياخده وهو زعلان برضه. لان انا ما يتقاليش وما خدتش بالي. انا في ناس كده في في اخوة كده تلاقيه انا ما تعاملنيش كده. انا
ما تقوليش لازم ندرس بعض ده من حسن الخلق. ايه فقال له الرجل والله ما زلت جاهدا في طلب مركب وما وجدته والله الا الان. طب هو بيحلف ليه وبيقول ليه؟ لان
يا اخوانا اوعوا تحطوا نفسكم في موضع الاعتزار. كان السلف يقولون اياك ومما يعتذر منه. ما تقفش تبقى دايما ديدنك انك دايما قل معلش والله انا اسف والله اصل انا قاعد بقى غلاط في الخلق. خد بالك هتقول ايه وتعمل ايه واوعى تقف في موضع شبهة تعتزروا منه لان ده بيقلل منك. وهزا من الذل انتم
فاكرين احنا اتكلمنا ان بني اسرائيل فيهم صفات متضادة ليه عشان اتزلوا. عشان فرعون زلهم. فلما اتزل وبعدين اعطاه الله عز وجل بعد زلك بقى خير فرعون وعدى البحر وبتاع لا زال فيه اثر الذل. ما استخدمش حريته دي في طهارة روحه. ان ما حدش يزلني تاني خلاص. انتهينا. لا ابدا. لا زال عشان كده لما سيدنا موسى قال لهم خشوا القرية
قالوا لا ده في ناس طوال عريض ما ينفعش. ما ينفعش ده ما انت شفت بنفسك في فرعون اللي هو بقى ده فرعون بيقول لك كان بيخش الحمام كل اربعين يوم
لأ يعني تصور على ما الاكل يمشي الامعاء دي طولها قد ايه. ده انت بيقولوا الامعاء بتاعتنا كنا بناخدها في العلوم في الاعدادي. الامعاء بتاعتنا ستاشر سنتي اربعتاشر بس؟ اربعتاشر متر؟ ايه ده؟ كانوا بيعلمونا غلط ولا ايه؟ اربعتاشر متر ماشي. اربعتاشر متر الامعاء
بتاعتنا وبتخش الحمام في اليوم. كل اربع ساعات مش كده؟ بيقول لك الاكل تاخده وتهضمه. اه يعني ولو عيد زي محمد كده هتقعد في الحمام تعمل لك خيمة جوة. فبتخش كل تصور بقى لما يخش كل اربعين يوم ده يبقى معدته امعائه قد ايه؟ طب ده يبقى جسمه قد ايه؟ فرعون ده
يعني حاجة وانت شفت بعينك الرجل وهو يهلك قدامك بعينك. وشفت جنوده وبيغلقوا قدامك بعينك وبعد كده لما يقول لك واجهه تقول ان فيها قوما جبارين! طب لف بقى خد لك تي. اربعين سنة علشان كده
ايه اللي خلاهم قالوا فيها قومة جبرين؟ الذل انه ما تخلصش من بقية الذل اللي جواه مش عايز يتحرر. لسة ذليل. فالزل ده بيروح ضارب تويندوز بتاع الفطرة. عارف الويندوز بتاع الكمبيوتر لما يضرب؟ تبص تلاقي نفسك بقى تيجي تدوس يمين يمين لك شمال
تفتح حاجة تفتح لك حاجة تانية صح؟ زي المحاميل المحاميل التاتش والحاجات اللي طالعة دلوقتي دي بيحصل فيها كده. يقول لك المحمول هنج. طب بص يا بيه يتصل لوحده طب مش بيحصل باللاعب ما حدش هنا خبير محمول يقول لي ان انا الكلام اللي انا بقوله ده غلط انا انا دلوقتي جاي معي
اخ وهو موجود دلوقتي معنا. جاي معي اخ اتصل بي مرتين وانا راكب معه. يا ابني التليفون بيتصل. ده ده بيحصل ايه؟ اهو ده زل كده فعلا يا اخوانا خدوا بالكم الزل ده عشان كده ايضت بلقيس قالت ايه ؟ قالوا لها احنا جنود وجماد واحنا امبراطورية نقف به سليمان
ملك من الملوك نخش نقف قصاده. قالت لأ. ليه؟ اصل ما عاهدناه من الملوك ازا انتصروا اذلوا فانا هشتري زلي لا يمكن نتزل. فيموتونا يا اما اديهم هدية احاول بقى ايه اسكته
بعيد عني خليه ما يخزنيش. فقالت ايه؟ ان الملوك اذا دخلوا قرية افسدوها وجعلوا اعزة اهلها. اذلك ان ده كفيل للمرأة انها لا تخوض الحرب علشان ما في موقف يسير لسيدنا عبدالله بن مسعود وهو خارج من المسجد لقى ناس وراه. من الطلبة. فقال اين؟ رايحين فين ورايا؟ فقالوا له
نشيعك يا ابا عبدالرحمن. نوديك لحد البيت نوصلك بس. فقال ارجعوا فانه فتنة للمتبوع مزلة. انا ما احبكش عشان تبقى ماشي ورايا كده وعشان كده كسير من الخلق يمكن يمكن ده شيء نعترف به ان في مدارس كتير ربط الناس على الذل. مدارس
دعوية مدارس انه زليل ان دايما بتفنن في اني آآ اقهرك. واني اخليك. فطلع كده واخد على الايه؟ آآ فالقصد ايها الاخوة ان ان الرجل جهد ان يأخذ مركبا قال له الكلام
عشان يقول له ايه؟ عشان يقول له ان انا والله جاهدت وحاولت بس ما تلومنيش. فقال هل ارسلت بشيء؟ فقال له الم اخبرك انني جهدت لاجد مركبا فما وجدت الا الساعة وفضل يلح بالشكل ده والتاني يلح عليه حتى قال له لن اخز المال حتى تخبرني
طب ده بيلح كده ليه وده بيلح كده ليه؟ ده بيلح عشان ياخد الاسوة. شفت سيدنا عمر كان متكئ اتعدل ازاي؟ عشان في اسوة. هتحكي لي الحكايات جند من جند الله. كما قال الجنيد وابو حنيفة وغيره. انا عايز اخد الاسوة عشان كده بقول للاخوة اقرأوا كتب التراجم والتاريخ. تاخد
منه. طب التاني بيقول له بينكر ليه زي ما قلت لك العباد عايزين يداروا علاقتهم بيغيروا على العلاقة مع ربنا. زي ما ربنا بيغير الحديس ده يمكن ما دوقتش طعمه. الاخوة حافظينه احسن مني. بس يمكن ما دوقناهوش قبل كده ان الله يغار. ان يزني عبده
او ان تزني امته. يعني قبل العقوبة في ايه؟ يغار على سبحانه وتعالى ان العبد يزني يبقى اسمه داء عاهر ولا العاهر الحجر اسمه عاهر ربنا يغار ان يبقى اسمك كده. ربنا يعافينا يا رب واياكم. يبقى اسم الا بعد كده يعني ولا بعداء
اللي بعدها؟ اسمها ايه دي؟ البعيدة. البعيدة. ولا البعداء. تبقى هو تمشي آآ عشان انا قلت كده يبقى تمشي شفت؟ اهو ده اللي ضيع الدنيا. اللي هو آآ شخبطة حضرتك تخطيط للبلد. هم دول اللي ضيعوا البلد دول
ايحاء. وهي برضو التانية بيغار الله عز وجل ان هي ايه؟ ان الامة تزني. حتى زكروا والله يا اخوة من اعجب زكر ابن القيم رحمه الله في كتابه روضة المحبين ان الله يغار على دينه في مجالسه. فزكر عن الخطاب او غيره من
اهل العلم انه كان ازا وجد تقلبا في المجلس بدأ كده الاخوة تتململ وبتاع زي ما دلوقتي كده انت هتقيم الصلاة ولا ايه؟ كده ما حدش قال يعني بس انا حاسس بكم. بدأ يتململ يقول لك ايه كان يقول هزا الامام يقول هزا التململ من غيرة من غيرة الله
على مجالسهم. يخليك تتململ يقوم ده مقصر عشان ما نقولش بعد كده الدين اللي متململ. لواحد مش ما تخلص. يبقى ربنا يغير. الدين لأ طالما خلص دي يبقى نخلص لك خلاص. بس انا مش هخلص. واخدين بالكم يا اخوانا
فلم يزل الرجل فلم يزل الرجل يلح علي حتى اعترف له. قال له والله ده حصل كزا وكزا وكزا وكزا وحكى له الحكاية فقال له ارجع فقد ادى عنك وكيلك. الله! ده الراجل بقى لسانه زي لسان شفت الصاحب بقى
امشي معي علمني عشان كده بقول للاخوة اوعوا تبخلوا بالنصيحة. ابعت وقل انت غلطان وقل انت فيك فهمني. فراح متكلم بلسانه. قال له ارجع فقد ادى عنك وكيلك فانصرف بالالف دينار راشدا. قال له ده انت راجل ده انت مخك يوزن بلدك
ده انت رشيد رشيد راجل. راجل ليه؟ عشان درس اسماء الله عز وجل. انا ايها الاخوة اوصي نفسي واياكم باعتبار التوحيد والاغراق في التوحيد واستشعار التوحيد كل ما تقرا حاجة لا سيما انك تعيش مع اسماء الله عز وجل وصفات الله عز وجل
وما تمخض من اسمائه من اثار. انك ترى اثار اسم الله الوكيل. اثار اسم الله الشهيد. اثار اسم الله الحفيظ ترى هزه الاثار فسترى قفزة ايمانية وصبرا على طاعة الله عز وجل لم تكن تعهده من نفسك قبل اليوم قط. نسأل الله عز وجل ان يمتعنا
بالتوحيد وان يبارك لنا في في شعبان وان يبلغنا واياكم رمضان وان يحملنا واياكم الى الحج والعمرة هذا العام. انه القادر على الجليل والجلل وصلى الله وسلم وبارك على سيدنا محمد والحمد لله رب العالمين